13. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΗΜ. ΕΡΓΩΝ Αριθ. 13060 της 30 Ιουν./25 Ιουλ. 1961 (ΦΕΚ Β΄ 251) Περί καθορισμού από 1ης Ιουλ. 1961 του επιδόματος συντάξεως του παρεχομένου εις φυματικούς συνταξιούχους Τ.Τ.Τ. εκ του Ειδικού Λογαριασμού Π.Φ.Π.Τ.Τ.Τ. Έχοντες υπ’ όψιν: 1)Τας διατάξεις του άρθρ. 2 του Νόμ. 19/1944 «περί εξουσιοδοτήσεως του Υπουργού Οικονομικών, όπως προβαίνη εις τροποποιήσεις φορολογικών συντελεστών» εν συνδυασμώ προς τας διατάξεις των άρθρ. 10 παρ. 13 του υπ’ αριθ. 1676/1939 Α. Νόμου «περί Προστασίας Φυματικού Προσωπικού Τ.Τ.Τ.» ως συνεπληρώθησαν δια του άρθρ. 8 παρ. 12 του Α.Ν. 2452/40. 2)Την από 27.5.1961 απόφασιν του Συμβουλίου Ταχυδρομικής Εκμεταλλεύσεως, αποφασίζομεν: Καθορίζομεν από 1ης Ιουλ. 1961 το κατά τας κειμένας διατάξεις παρεχόμενον εις τους συνταξιούχους φυματικούς Τ.Τ.Τ. εκ του Ειδικού Λογαριασμού Προστασίας Φυματικού Προσωπικού Τ.Τ.Τ. επίδομα συντάξεως ίσον προς το ήμισυ του εκάστοτε βασικού μισθού του βαθμού Τμηματάρχου β΄ τάξεως. Το επίδομα τουτο, δι’ όσους εκ των δικαιουμένων η απονεμηθείσα κατά τας διατάξεις του Α.Ν. 1854/1951 δια πράξεως του Ελεγκτικού Συνεδρίου μηνιαία σύνταξις (υπολογιζομένου και του τυχόν καταβαλλομένου κατά τας διατάξεις του άρθρ. 54 του αυτού Νόμου επιδόματος αναλόγως του εκ του παθήματος βαθμού μειώσεως της προς εργασίαν ικανότητος) δεν υπερβαίνει το ήμισυ του εκάστοτε βασικού μισθού του Τμηματάρχου Β΄ τάξεως, προσαυξάνεται κατά ποσόν ανάλογον ώστε το σύνολον του χορηγουμένου εκ του Ειδικού Λογαριασμού Π.Φ.Π.Τ.Τ.Τ. επιδόματος συντάξεως προστιθέμενον εις το ποσόν της εκ του Δημοσίου Ταμείου απονεμομένης συντάξεως, ως αύτη καθορίζεται ανωτέρω, να ισούται προς τον εκάστοτε βασικόν μισθόν του βαθμού του Τμηματάρχου β΄ τάξεως. Απονεμηθείσα σύνταξις λογίζεται το δια πράξεως του Ελεγκτικού Συνεδρίου καθοριζόμενον εκάστοτε υπό της αρμοδίας υπηρεσίας του Γεν. Λογιστηρίου ως πληρωτέον τω δικαιούχω ποσόν και ουχί το καταβαλλόμενον μετά την ενέργειαν των νομίμων κρατήσεων. Εις περίπτωσιν αυξήσεως της συντάξεως εξ ης προκύπτει υπέρβασις του ως ανωτέρω καθοριζομένου ποσού το κατά τας διατάξεις της παρούσης επίδομα συντάξεως υπόκειται εις ανάλογον μείωσιν. Το επίδομα συντάξεως καταβάλλεται τοις δικαιούχοις εις την αρχήν εκάστου μηνός και υπό την προϋπόθεσιν της επαρκείας του Ειδικού Λογαριασμού Π.Φ.Π.Τ.Τ.Τ. 